An daou vaouez en em anaùe mad.  Annie Rawles a oa ensellerez a hlas ketan e Brigadenn ar palforsou.  Eileen Burke a oa ensellerez a eil klas, distaget deuz ar Nerhou  Spesial.  Ind a oe e bureo Annie hag a gomze diàrbenn drouglahou.    Oroloj ar vagoer a ziskoe huezeg eur hanter.  - Perag ou-deus roet deoh an  afer-ze ? e houlennas Eileen.  - Ur bochad traou am-eus gwelet e ma micher, e respontas Annie.  Gelloud a ram kredein eo Vrigadenn an Torfedou kollet a-beh ged an  afer-ze.  - Piou en-des bet an dosierou ?  - Un den anùet Alvarez, ag an daouzegved ha tri-ugent.  - E Calms Point ?  - Ya.  - An oll dri ?  - Ya-vad. An oll dri.  - E-barh ar mem leh ag an distrikt ?  - E-tal ar hanol. Kredein a rahez eh ous e Houston er harter-ze.  - Non ket eet gwech  erbed en Houston.  - Dalhet èl-ze. Nitra peus kollet.    Eileen a vouscharhas.  Unan metr deg ha tri-ugent bennag e oa, ged diouharr hirr, eur bruched  teo, eur rèr rond, hag eur bleo rouz. Ar chirurji estetik en-doe greet  mad e labour. Ne veze ket mui gwelet lehenn erbed àr he jod a-glei.  Med Annie ne oa ket ken sur e oa eet kuit ken êz ar lehennou a-barh  Eileen en-doe.  - Noh ket palforset asantein ar labour-ze, e laras Annie. Belzet oh  bet dar mare  devean.  - Larit dohein munudou arall, e houlennas Eileen.  - Gelloud a ret eùé tapoud an afer-ze nameid diguner a za. Ar  Vrigadenn ag an Torfedou he-deus ma halvet nameit un eur zo. Ind ou-  deus laret dohein nen-doe Alvarez hent erbed, hag ind a gavahe nitra  heb or sikour. Se zo ou giriou dehe, paz ma re.    Eileen en em houlenne ma nhe-doe ket Annie doutans ma oa hi ampart  diskoulm an afer-ze. Afer diêz erbed a oe ket mui roet dehi abaoe ar  goall-zarvoud. Êsoh e oa chonj dehon ma zalhe en anùein ar goall-  zarvoud. Eur goall-zarvoud a helle degoueein e buhe peb hani, ha  nameid eur wech. Eur goall-zarvoud ne oa ket eur palforsour hag a  drohe ar jod e-raog ho tapoud dre nerh.  Annie a he selle mad tre.    Annie he-doe daoulagad liou doar a-dran lunedou, hag a he rae diskoein  boud eur gelennerez. He bleo du a oa trohet strih, he divronn a oa  bihan ha sonn, he horf liant ha moèn. An havalab oad hag Eileen he-  doe. Eun tammig vihannoh. Pa laboure ged ar Vrigadenn an Hentou, he-  doe tarhet heb arvar pennou daou dorfetour, pa argadent un ti-bank er  hreiz-kêr.    Greet am-eus ar labour-ze, dijae chonje Eileen. Neus ket aon din.  Med e gwirione hi a ouie mad e oa dehi.  - Pegourz e voe an drouglah ketan ? e houlennas-hi.  - An deg. Eur guner dan anderv-noz. Ne oa ket ar loèr rond, Alvarez  en-neus klasket àr an hent-ze. Med an eil drouglah a voe greet eur  suhun  deveatoh, an 17ved. Hag an trived diguner devean.  - Berped eur guner, neuze ?  - Betag breman.  - Ha diguner eo hirio. Brigadenn an Torfedou he-deus ober ag eur  haor.  - Alavarez a zo a-du ged ar moiand-ze. Komzet am-eus getoñ goude ou  halv ketan. Neo ket un den kouehet deuz ar glao devean, med nen-deus  kavet nitra betag breman.  - Eun ipotez en-des ?  - Hui nanaùit ket mad ar leh, geo ?  - Nann  - Neuze ma homparaj ged Houston nen-deus ket  erbed ho sikouret.  - Nen-des ket, e gwirione.  - Boud zo eur harter, e-tal Kanol ar Bigi, hag a veù nameid ged an  drogou hag ar gisti. E-kichenn, eo Calms Point Canal eur leh sevenet  eroalh.  - Gisti oant ? Ar viktimou, me lar.  - Ya… Unan anehe a oa nameid huezeg vle.    Eileen a hejas he fenn.  - Penaoz a ra ?  Annie a chomas un tammig en arvar.  - Ged eur goutell e lah.    (En eur luhedenn e bevas Eileen ar goall-zarvoud en-dro: he  dorn a  zichenne eid tapein ar pistoled kuhet en he bot, « Ne ma falforsez ket  da zrailla », ar pistoled a yae êz kuit doh ar bot hag ar chanon a oe  dija dan tu mad, med ean en-doe trohet he fas dehi. Santet he-doe eun  teod tan deuz ar jod betag ar chajell. Dohtu he-doe laosket kouehein  heh arm. Plah vad en-doe laret. Eun taol arall en-doe digoret he  collantou hag he bragez…  Da heul…  Da heul lamenn yenn ar goutell doh he hrohenn, doh he hig…  - Te fall  dit e trohan aman ive ?  Hi he-doe hejet he fenn.  - Mho ped!  Ar giriou ne zae ket mad en he fenn. Balibouzet he-doe mar plij hag  he-doe gellet lared sklaeroh:  - Mho ped… nann. Ne ma skoeit ken !  - Gwel e karez ma ta hastaouan ?  - Ne ma skoeit ken mui!)    Annie a oa dalhet he selled.  - Ean a droh ou houg ged eur goutell, e laras hi spisoh.  Eileen a sante ur houezenn yenn àr he horf.  - Kompren a ran e fall dehe en em wiskan èl eur  hast ?  - Spis  - Unan neùé deit e kêr ?  - Eun dra mod-ze.  - E gwetur ? Pe ou-deus endeo…  - Ind ou-deus aozet endeo ur leh. Ar Larrys Bar. E korn a Fairview  hag ar pederved strêd Kornog.  Eileen a laras ya ged he fenn.  - Henoah e vo ?  - Adaleg eih eur.  - Ne chonjet ket e vehe un tammig re abred ?  - Ind a venna leuskel dehoñ toud an amzer.  - Da venn red e vo en em ziskoein ?  - Dan eil ha deg ha tri-ugent. Hui hellei chanj ou  zillad du-ze.  - Penaoz e vin gwisket ? Ar gisti ag an amzer-vreman en em wisk an  oll èl skoliadezed ag ar liseou.  - Paz ar re ag ar harter-ze.  Eileen a laras gad he fenn penaoz e komprene.  - Alvarez eo hag en-deus choejet ma êled-vad ?  - Boud zo nameid unan. Eur pikol den ged or fians anùet…  - Me fall dein daou dan nebeutan, e trohas Eileen.  - An eil e vin, e laras Annie.  Eileen a he sellas heb respont.  - Mar ma asantet.  Eilenn a davas hoah.  - Mad e implijan an armou, hui oèr ? e laras Annie hoah.  - Sur on ag an dra-ze.  - Med mar suroh en em santet ged daou zen…  - Perag ? Aon braz zo din endeo. Nitra nhellet chanjein dan dra-ze,  ohpen.  Zoken pa hui a rohe dein an oll Arme Ru eid ma ziwall…  - Neuzen, ne ret ket ar perz.  - Mar nen ran ket, pegourz e achuin boud aonet ? e houlennas Eileen..    Un taù hir a voe er sal.  - Brigadenn an Torfedou he-des goulennet dein dibab or gwellan  Spesialistez, e laras er fin Annie ged ur voueh dous kenan. Dibabet am-  eus anahoh heb arvar.  - Trugare eid ar prof ! e skrignas Eileen.  Med ar mare da heul, e vouschoarhe.  - An hani wellan oh, neo ket ?  - Boud e oen.  - Boud oh ha breman, e pouezas Annie.  - Gouzoud a ret mad penaoz eo red komz.  Eileen a vouscharhas ur wech all. Annie a sellas buan an oroloj.  - Breman e ouiet an oll traou. Hui eo hag a ra ho chonj genoh. Med  ober am-  eus  ag eur respont dohtu. Ind a venna kalz e vehe an oll aozet  adaleg eih  eur.  - Piou eo ar jigant teo ho-peus laret ?  - Shahanan eo e ano. Iwerzonad penn-kill-ha troèd. Nen em santahe ket  e surante mard en gaven en eur korn-strêd tañoèl.  - Me, en em santahen e surante just-eroalh, e huanadas Eileen. Plijuz  e vehe dohein gelloud komz eur mare geton e-raog moned dal labour.  Kredein a ret e kellhe en em gavoud e sal an ensellerion tro-dro seih  eur ?  -  Gelloud a ran kompren e asantet ar perz ?  - Nameid pedeguir hui zo ma êl-mad arall.  Eileen en em strivas mouschoarhein, med heh oll gorf a grene.  - An den-ze en-neus lahet tri plah, eme-hi. Gellet ou-deus kavoud eun  deskrivadur bennag anehoñ ?  - Alvarez a lar en-deus dastumet meur a verk. Med penaoz e vo henoah ?  Daoust hag hen a zei ?  - Murhuduz, e laras Eileen.  - Eun dra zo sur, neoah.  - Pehani ?  - Ean en em ziskoa berped èl ur hliant.        Ж      . 